b'\n_START_ARTICLE_\nLinnaleht\n_START_PARAGRAPH_\nLinnaleht on Eesti tasuta ajaleht, mis on tiraa\xc5\xbei ja lugejate arvu poolest  Eesti suurim n\xc3\xa4dalalaleht. Linnaleht ilmub Tallinnas, Tartus, P\xc3\xa4rnus kui ka Ida- Virumaal. Tallinnas ilmub leht nii eesti kui ka vene keeles ning Ida-Virumaal vaid vene keeles. Lehte levitatakse kaubanduskeskustes, \xc3\xbclikoolides, linnat\xc3\xa4navatel, liinirongides jm rahvarohketes kohtades lehe logoga korvidest. _NEWLINE_Linnaleht on s\xc3\xb5ltumatu ajakirjanduslik v\xc3\xa4ljaanne, mida tehakse reklaamituludest. Lehte annab v\xc3\xa4lja AS \xc3\x95htuleht Kirjastus. _NEWLINE_Linnaleht on Eesti Ajalehtede Liidu liige._NEWLINE_Esimene Tallinna Linnaleht ilmus 26. m\xc3\xa4rtsil 1997. Lehte levitati Eesti P\xc3\xa4evalehe vahel ja postitati tasuta tallinlaste postkastidesse. Tr\xc3\xbckiarv oli 100 000 eksemplari. Pool aastat hiljem, 5. mail 1998 hakkas Eesti P\xc3\xa4evalehe kirjastus Tartus v\xc3\xa4lja andma tasuta lehte Edasi, millest sai hiljem Tartu Linnaleht. 18. septembril lisandus P\xc3\xa4rnu tasuta leht P\xc3\xa4rnu P\xc3\xa4evaleht (n\xc3\xbc\xc3\xbcd P\xc3\xa4rnu Linnaleht). Venekeelne Linnaleht (Linnaleht \xd0\xbd\xd0\xb0 \xd1\x80\xd1\x83\xd1\x81\xd1\x81\xd0\xba\xd0\xbe\xd0\xbc \xd1\x8f\xd0\xb7\xd1\x8b\xd0\xba\xd0\xb5) hakkas ilmuma 1. detsembril. 2005.'